— Я з вялікай цікавасцю адношуся да Талькаўскага фэсту і прыязджаю сюды ўжо ў чацвёрты раз, — распавёў спадар Міхась. — Паважаю арганізатарку фэсту, таксама мне падабаецца атмасфера фэсту за яе прастату. Кожны ўдзельнік можа быць як слухачом, так і выступоўцам —артыстам. Ёсць магчымасць прабыць дзень у коласаўскіх мясцінах і ў асяроддзі прыемных беларускамоўных людзей, паспяваць, паслухаць новыя вершы і песні. Шмат прыехала новых людзей. Да таго ж для гараджаніна прабыць дзень у лесе каля вогнішча — гэта цудоўны адпачынак.